text: Ej puha, vi har vundet!
  Tusind tusind tak for prisen, og mest af alt tak til dem som har medvirket i programmet. Alfie og Jules I er her i aften, men der er virkelig mange, der har været med til at lave det her program. De har allesammen bidraget med hver deres modighed og ærlighed og sårbarhed. Og så er I også ret sjove! Det er jo mega kliché, men altså uden der er nogen, som tør at stille sig frem og fortælle de her historier, så kan vi jo bare ikke fortælle dem, så uden jer var der bare ikke noget Sex med P3.
  Også mega meget tak til min medtilrettelægger Amie Bah, du er et kæmpe powerhouse! Tak til hele holdet, som har været med til at lave Sex med P3, mega champ kollegaer.
  Og så en lille tak... Eller nej en tak også til cheferne ude på DR. Det er vigtigt at I giver os den her tillid og frihed til at lave de her programmer, og jeg håber, at I husker, at det skal I gøre hver evig eneste dag I går på arbejde, fordi det er en pligt i et public service hus!
  